Ganymedes
Ganymedes (Graece Γανυμήδης), sive Catamitus, in mythologia Graeca est heros divinus, cuius patria fuit Troia. Filius apud plurimos auctores est Troi Dardaniensis, ex quo Troia ipsa appellari putabatur, et Callirrhoae naiadis. Fratres sunt Ilus et Assaracus. Quaedam fabula dicit eum a Iove forma aquilae abduci ut baiulus poculorum in Olympo Monte mereat. Homerus eum pulcherrimum mortalium describit: "[Ganymedes] erat venustissimus gentis mortalium, et ergo dei sibi arripuerunt, ut Iovi vinum effunderet, suae pulchritudinis causa, ut inter immortales esset."

Ganymedes raptus 

Mythus est exemplar paederastiae, moris socialis Graeci, coniunctione erotica civiliter accepta inter virum et iuvenem, catamitum appellatum.

In mytho, raptus est Ganymedes a Iove ex Ida, monte prope Troiam in Phrygia. Ganymedes oves custodiebat, cum Zeus aquilam aut evocaret aut se faceret ad iuvenem Olympum transportandum.

De imaginibus 
Una ex antiquissimis Ganymedis imaginibus est cratera figurarum rubrarum a Pictore Berolinensi factus, nunc in Museo Lupariensi conservatus. Zeus Ganymedem uno latere insequitur, cum iuvenis alio latere aufugit, trochum volvens et gallum cucurientem attollens. Pictor vasorum Athenis saeculo quinto fabulam mythicam saepe pingebant, quae ad symposium virorum tam apta erat, ad convivium iustum. Tractabatur mythus Ganymedis modis qui facile agnoscuntur, usitatis rituum procationis homoeroticae moribus depictus, ut in cratera a Pictore Achillei factus, ubi Ganymedes etiam cum gallo effugit. Ganymedes usitate pulcher iuvenis musculosus pingitur.

Fontes antiqui
Ganymedes a variis auctoribus Graecis et Romanis ponitur:

Homerus – Ilias 5.265; Ilias 20.232
Homerica – Ilias Minor, fragmentum 7
Hymni Homerici – Hymnus V, ad Aphroditen, 203-217
Theognis – Fragmenta 1.1345
Pindar – Oidae Olympicae 1; 11
Euripides – Iphigenia Aulidensis 1051, Troades 820-838
Plato – Phaedrus 255
Apollonius Rhodius – Argonautica 3.112f
Pseudo-Apollodorus – Bibliotheke 2.104; 3.141
Strabo – Geographia 13.1.11
Pausanias – Guide to Greece V.24.5; V.26.2-3
Diodorus Siculus – The Library of History 4.75.3
Hyginus
Fabulae 89; 224; 271
Astronomica 2.16; 2.29
Ovidius – Metamorphoses 10.152
Vergilius – Aeneis 1.28; 5.252
Cicero – De Natura Deorum 1.40
Valerius Flaccus – Argonautica 2.414; 5.690
Statius
Thebais 1.549
Silvae 3.4.13
Apuleius – Metamorphoses 6.15; 6.24
Quintus Smyrnaeus - Casus Troiae 8.427; 14.324
Nonnus – Dionysiaca 8.93; 10.258; 10.308; 12.39; 14.430; 15.279; 17.76; 19.158; 25.430; 27.241; 31.252; 33.74; 39.67; 47.98
Suda – Ilion; Minos

Notae

1036 Ganymed
Delias ganymedes
Ganymedes (satelles)

Bibliographia
Gély, V., ed. 2008. Ganymède ou l'échanson: Rapt, ravissement et ivresse poétique. Lutetiae: Presses Universitaires de Paris 10. ISBN 9782840160106.
Keuls, Eva C. 1985. The Reign of the Phallus: Sexual Politics in Ancient Athens. Berkeleiae: University of California Press. ISBN 0520079299.
Saslow, James M. 1986. Ganymede in the Renaissance: homosexuality in art and society. Portu Novo: Yale University Press.
Sergent, Bernard. 1996. Homosexualité et initiation chez les peuples indo-européens. Lutetiae: Payot. ISBN 2228890529. Recensio critica.
Shapiro, H. A. 1981. "Courtship scenes in Attic vase-painting. American Journal of Archaeology.

Nexus externi

"World History of Male Love: Zeus and Ganymede."
Calimach, Andrew. "The Zeus and Ganymede Myth: Analysis and Resources."
Ganymedes. Propositum Theoi.
Ganymede: Subject of the Visual Arts.
Goethe, "Ganymed" (poema).
 Repositorium detorum 200 fere imaginum Ganymedis. Warburg Institute Iconographic Database.

Pinacotheca

Dei
Homosexualitas
Ilium
Iuppiter (deus)
Mythologia Graeca